വൃദ്ധയുടെ മാല കവര്ന്ന കേസില് പ്രതികള് പിടിയില് ശ്രീകണ്ഠപുരംമട്ടന്നൂര്: ശ്രീകണ്ഠപുരം കോട്ടൂരില് വൃദ്ധയുടെ രണ്ട് പവന് മാല കവര്ന്ന കേസില് ഒരാള് അറസ്റ്റില്. പയ്യന്നൂര് അന്നൂരിലെ പുതിയപുരയില് ലിജീഷി 30 നെയാണ് ഇന്സ്പെക്ടര് ഇ.പി. സുരേശന്, പ്രിന്സിപ്പല് എസ്.ഐ സുബീഷ് മോന് എന്നിവരുടെ നേതൃത്വത്തില് അറസ്റ്റ് ചെയ്തത്. പ്രതിയെ പിന്നീട് കോടതി റിമാന്ഡ് ചെയ്തു. കേസിലെ കൂട്ടുപ്രതി ചന്തേര പൊയോങ്കര സ്വദേശി എസ്. രാമചന്ദ്രനെ 29 മട്ടന്നൂര് സി.ഐ എം. കൃഷ്ണന്റെ നേതൃത്വത്തിലുള്ള സംഘവും അറസ്റ്റ് ചെയ്തു. ഉരുവച്ചാലില് റോഡിലൂടെ നടന്നുപോകവെ 70 കാരിയുടെ ഒന്നരപ്പവന്റെ മാല പൊട്ടിച്ചതിനാണ് അറസ്റ്റ്. ഇയാളെ പിന്നീട് ശ്രീകണ്ഠപുരം പൊലീസ് കസ്റ്റഡിയില് വാങ്ങി അറസ്റ്റ് രേഖപ്പെടുത്തും. കഴിഞ്ഞ 17 നാണ് കോട്ടൂരിലെ കൂടത്തില് മാധവിയമ്മയുടെ സ്വര്ണമാല സ്കൂട്ടറിലെത്തിയ സംഘം കവര്ന്നത്. വീടിന് സമീപത്തെ ബന്ധുവീട്ടിലേക്ക് റോഡരികിലൂടെ നടന്ന് പോവുകയായിരുന്നു മാധവിയമ്മ. മോഷണത്തിന് ശേഷം ശ്രീകണ്ഠപുരം ടൗണിലെത്തിയ ഇരുവരും കൂട്ടുംമുഖം, ചേപ്പറമ്ബ്, ഏരുവേശി, ചെമ്ബേരി, പുറഞ്ഞാണ് എന്നിവിടങ്ങളിലെത്തി. ഇവിടുന്ന് ചെമ്ബന്തൊട്ടി, വളക്കൈ വഴി തളിപ്പറമ്ബിലെത്തിയ ശേഷം പയ്യന്നൂരിലേക്ക് പോവുകയായിരുന്നു. പിടിക്കപ്പെടാതിരിക്കാനാണ് ഇത്തരത്തില് കിലോമീറ്ററുകള് ചുറ്റി ഉള്റോഡുകളിലൂടെയും മറ്റും യാത്ര ചെയ്തതെന്ന് ലിജീഷ് പൊലീസിനോട് പറഞ്ഞു. എസ്.ഐ എ.വി. ചന്ദ്രന്, സീനിയര് സിവില് പൊലീസ് ഓഫീസര് സജീവന്, സിവില് പൊലീസ് ഓഫീസര് രജീഷ് എന്നിവരും പ്രതിയെ പിടികൂടിയ സംഘത്തിലുണ്ടായിരുന്നു. പയ്യന്നൂരിലെ ബാര്ബറാണ് പിടിയിലായ രാമചന്ദ്രന്. മോഷണത്തിനെത്തിയ സ്കൂട്ടറും പൊലീസ് കസ്റ്റഡിയിലെടുത്തിട്ടുണ്ട്. കുടുക്കിയത് സി.സി.ടി.വി തളിപ്പറമ്ബില് നിന്ന് പയ്യന്നൂരിലെത്തിയ ശേഷം രാമചന്ദ്രന് സ്കൂട്ടറില് നിന്നിറങ്ങി ചന്തേരയിലേക്ക് പോയി. ലിജീഷ് പഴയങ്ങാടി ഭാഗത്തേക്ക് പോവുകയും ചെയ്തു. പഴയങ്ങാടി കെ.എസ്.ടി.പി റോഡിലെ സി.സി.ടി.വിയില് നിന്നാണ് പ്രതികളെ കുറിച്ച് വ്യക്തമായ വിവരം ലഭിച്ചത്. കഴിഞ്ഞ 23 ന് മട്ടന്നൂരില് വച്ചും പ്രതികള് മാല കവര്ന്നിരുന്നു. 26 ന് ചൊക്ലി പൊലീസ് സ്റ്റേഷന് പരിധിയില് വച്ചും മാല കവര്ന്നിരുന്നതായി ഇവര് പൊലീസിന് മൊഴി നല്കിയിട്ടുണ്ട്. മോഷണം നടത്തിയ മാലകള് പയ്യന്നൂരിലെ സ്വകാര്യ പണമിടപാട് സ്ഥാപനത്തില് പണയം വച്ചതായി ലിജീഷ് പൊലീസിനോട് പറഞ്ഞു.